છેલ્લા કેટલાક દિવસોથી કોંગ્રેસ ઉપાધ્યક્ષ રાહુલ ગાંધી સોશિયલ મીડિયા પર ઘણા સક્રિય થયા છે. તેમણે અત્યાર સુધીમાં વડાપ્રધાન નરેન્દ્ર મોદી અને અરવિંદ કેજરીવાલ કરતાં પણ વધુ ટ્વીટ કર્યા છે. રાહુલ ગાંધીને ટ્વીટ ઘણીવાર રિટ્વીટ કરવામાં આવ્યા છે અને લાઇક પણ મળે છે. આ અંગે ભાજપના ઘણા નેતાઓએ પ્રશ્નો પણ કર્યા હતા. રાહુલ ગાંધીએ આ પ્રકારના સવાલોનો ખૂબ રોચક અંદાજમાં જવાબ આપ્યો છે. રાહુલ ગાંધીએ જવાબમાં કરેલ ટ્વીટને પણ ખૂબ પસંદ કરવામાં આવી રહ્યો છે. તેમણે રવિવારે જ પોતાના વિરોધીઓને જવાબ આપતાં એક વીડિયો ટ્વીટ કર્યો છે. રાહુલ ગાંધી પર તેમના કેટલાક વિરોધીઓએ આરોપ મુક્યો હતો કે, તેઓ પોતાનું ટ્વીટર એકાઉન્ટ હેન્ડલ નથી કરતાં.